ПРОТОКОЛ № 25
от заседание на Комисия по дисциплинарните производства
към Висшия съдебен съвет,
проведено на 2 юли 2013 г.

Днес, 2 юли 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
     ЗА ПРЕДСЕДАТЕЛ:    СВЕТЛА ПЕТКОВА
					         ЧЛЕНОВЕ:    ЮЛИЯ КОВАЧЕВА
								ГАЛЯ ГЕОРГИЕВА										МИЛКА ИТОВА											ЯСЕН ТОДОРОВ
								МИХАИЛ КОЖАРЕВ
								
ОТСЪСТВА: Васил Петров

От администрацията на ВСС: Деница Захариева - старши експерт - юрисконсулт в „НДПП” в дирекция  “Правна”.

	Заседанието протече при следния дневен ред:
1. Заповед на Ангел Гагашев – председател на Районен съд – Сливен, с която на основание чл. 327 от ЗСВ е обърнато внимание на ............... – съдия в Районен съд – Сливен. 
Приложение: Писмо № 11-07-982/25.06.2013 г., заповед № РД-13-95/21.06.2013 г.
2. Преглед на дисциплинарната практика на Висшия съдебен съвет.
3. Сигнал от Инспектората към ВСС, във връзка със сигнал от Ангел Руйнеков, относно забава при постановяване на решение по гр.д. № 39909/2011 г. по описа на 73 състав на Софийски районен съд. 
Приложение: Сигнал № 11-12-051/25.06.2013 г. 
4. Проект на Вътрешни правила за достъп до обществена информация, препратен от Комисията по правни въпроси към ВСС, за становище. 

5. Актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011 – 2012 г., препратени от Комисията по правни въпроси към ВСС, за становище. 
Приложение: Писмо № 11-01-068/14.06.2013 г.
6. Анализ и оценка на изпълнението на Стратегията за продължаване на реформата на съдебната система в условията на пълноправно членство в Европейския съюз, препратен от Комисията по правни въпроси към ВСС. 
7. Разни.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:
- Отчет на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.06.2013 – 30.06.2013 г.

По дневния ред

1.ОТНОСНО: Заповед на Ангел Гагашев – председател на Районен съд – Сливен, с която на основание чл. 327 от ЗСВ е обърнато внимание на ................ – съдия в Районен съд – Сливен. 
Приложение: Писмо № 11-07-982/25.06.2013 г., заповед № РД-13-95/21.06.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приемe за сведение заповед № РД-13-95/21.06.2013 г. на Ангел Гагашев – председател на Районен съд – Сливен, с която на основание чл. 327 от ЗСВ е обърнато внимание на .................. – съдия в Районен съд – Сливен и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

2.ОТНОСНО: Преглед на дисциплинарната практика на Висшия съдебен съвет.
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Изпраща Прегледа на дисциплинарната практика на Висшия съдебен съвет на постоянните комисии към ВСС за сведение.

3.ОТНОСНО: Сигнал от Инспектората към ВСС (ИВСС), във връзка със сигнал от Ангел Руйнеков, относно забава при постановяване на решение по гр.д. № 39909/2011 г. по описа на 73 състав на Софийски районен съд (СРС). 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	
3.1. Изпраща сигнала от ИВСС на дисциплинарния състав по д.д. № 11 по описа на Висшия съдебен съвет за 2013 г. 
3.2. Да се изпрати писмо до Методи Лалов – председател на СРС, с което се укаже, че в 7 – дневен срок, следва да предостави информация за предприетите мерки от страна на ръководството на СРС, във връзка със забава при постановяване на решение по гр.д. № 39909/2011, по описа на 73 с-в на СРС.

4.ОТНОСНО: Проект на Вътрешни правила за достъп до обществена информация, препратен от Комисията по правни въпроси към ВСС, за становище. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Изразява положително становище по проекта на Вътрешни правила за достъп до обществена информация.
4.2. Решението да се изпрати на Комисията по правни въпроси към ВСС.

5.ОТНОСНО: Актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011 – 2012 г., препратени от Комисията по правни въпроси към ВСС, за становище. 
Приложение: Писмо № 11-01-068/14.06.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение актовете с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011 – 2012 г.
5.2. Решението да се изпрати на Комисията по правни въпроси към ВСС.

6.ОТНОСНО: Анализ и оценка на изпълнението на Стратегията за продължаване на реформата на съдебната система в условията на пълноправно членство в Европейския съюз, препратен от Комисията по правни въпроси към ВСС. 
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
Приема за сведение. Комисията е предоставила исканата информация.  

Допълнителна точка 

1.ОТНОСНО: Отчет на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.06.2013 – 30.06.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема отчета на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.06.2013 – 30.06.2013 г.

02.07.2013 г.			             ЗА ПРЕДСЕДАТЕЛ:/п/ 

                                                                                                     СВЕТЛА ПЕТКОВА